**Strømsø torg** i Drammen er et knutepunkt for kollektivtransport med jernbanestasjon, busstasjon og taxi. Fontenene «Vannpaviljongen» og «De tre gratier/De tre bydeler» er noen av midtpunktene på torget. Torget strekker seg fra bybrua til Globusgården på Torgeir Vraas Plass.

Aktiviteter
-----------

Globusfestivalen er en internasjonal mat og kultur festival som arrangeres årlig i slutten av september. Festivalen arrangeres normalt på Strømsø torg og samler kultur, mat, musikk og underholdning fra alle verdenshjørner.

Historie
--------

Slakterne på Strømsø torg, ved Hotel Victoria.
Strømsø torg fikk navnet i 1947, før den tid het det Jernbanetorget. Torget ble totalrenovert og modernisert som ett knutepunkt på Strømsø i 2011.

På området der jernbanestasjonen ligger var det tidligere store kjøpmannshus. Ved brubakken lå Hans Mallings store gård og trelastlager. Senere skipsreder og trelasthandler Herman Christian Collett sitt store herskapshus som senere ble flyttet over elven, mot Bragernes kirke.

Bygningene rundt Strømsø torg og Torgeir Vraas Plass.
«Scandic Ambassadeur Drammen» også kjent som «Central hotel».

Bygninger rundt torget
----------------------

### Strømsø Torg 1A

Drammen stasjon - Den opprinnelige stasjonen fra 1866, tegnet av arkitekt Georg Andreas Bull. Stasjonen ble bygget i to etasjer, i 1894 ble stasjonen utvidet med tilbygg mot øst og vest i to etasjer deretter ble det utvidet med en tredje etasje i 1926. Stasjonen ble i 1975 restaurert, vinduer og dører ble også byttet. Stasjonen ble sist rehabilitert og ombygget i 2011, dette ble utarbeidet av MMW Arkitekter. Stasjonen ble ferdigstilt i forbindelse med by jubileet, juni 2011. I 2021 huser bygget kiosk, restaurant, dagligvarebutikk, apotek og kaffebar.

### Strømsø Torg 1B

Drammen stasjon - Bygningen har ekspedisjon, kiosk, kafé, butikk, ventesal og undergang til sporene.

### Strømsø torg 3

«Vannpaviljongen» - har adresse Strømsø torg 3, men adressen gjelder hele eiendomen fra bybrua ned til Torgeir Vraas plass og Strømsø torg 4 og opp til Strømsø torg 1B.

### Strømsø torg 4

«C-K bygget/Statens Vegvesen» - Etablert dato 22. mai 1868, oppkalt etter byggherrene Christensen og Karlsen. Bygget har to påbygg og tre adresser: Strømsø torg 4, Schultz gate 21 og Tollbugata 2. Bygget på seks etasjer ble bygd om i 2010, av *Drammen rørleggerforretning* og *Bentall*.

### Strømsø Torg 5A-E

Latinskolen/St. Halvard skole - Leilighetsbygg fra 1861, tegnet av arkitekt Halfdan Berle(1861-1927). Tidligere huset Drammens Lærde og Realskole, som ble slått sammen med Bragernes borgerskole, Strømsø borgerskole og Drammen gymnas til St. Halvard ungdomsskole. Bygningen ble i 2004 ombygget til 112 leiligheter. Første etasje består av varehandel og annen næring.

### Strømsø Torg 6

Norges Bank - Banken ble tegnet av arkitekt Christian Herman Malling og innviet i 1842 av Norges bank. Bygget ble modernisert på 1930-tallet og fredet i 1977. Bygget huset mellom 1988 til 2000 kafé og diskotek. I år 2000 ble det kjøpt av Sparebanken Øst som moderniserte bygget og flyttet inn i 2003.

### Strømsø Torg 7

Central hotel‎ - Hotellet ble innviet 19. desember 1877 og var det første hotellet i Drammen. Hotellbygningen ble oppført i nyrenessanse etter tegninger av arkitekten Henrik Nissen fra Kristiania. Hotellet hadde originalt 42 romfordelt på 4 etasjer som kunne huse 60 gjester. 1. januar 2017, ble driften av Ambassadeur Hotel overtatt av «Scandic hotels» som etter overtagelsen gjennomførte en omfattende renovering der Ambassadeur og Globus Hotel ble slått sammen til det nåværende «Scandic Ambassadeur Drammen».

### Strømsø Torg 9

Bygningen ved elvekanten er «Drammen stasjon», tegnet av arkitekt Georg Andreas Bull, midt i bildet er «Skogerbygget», tegnet av "Ragnar Anker Nilsen og Arne Grenager arkitekter"
Skogerbygget - Bygget ble innviet i 1962 av Sparebanken øst. Bygget er tegnet av Ragnar Anker Nilsen og Arne Grenager arkitekter‎ og er på 10 etasjer. I 2013 ble bygget utvidet med 1000 kvadratmeter. Bygget er i 2021 eid av *Ticon*.

### Torgeir Vraas Plass 1-3

Globusgården - Forretningsgård fra 1968 tegnet av Ragnar Anker Nilsen og Arne Grenager arkitekter‎. Bygningen med adresse Torgeir Vraas Plass 1, ble etablert 8. april 1960, nummer to ble etablert 25. mai 1961 og nummer tre ble etablert 16. februar 1968.

* Strømsø torg
* VannpaviljongenVannpaviljongen
* SkistadbyggetSkistadbygget
* Drammen stasjonDrammen stasjon
* Drammen stasjon 2 etasjerDrammen stasjon 2 etasjer
* De tre gratierDe tre gratier
* Drammens kommunevåpen på høy søyle ved bybrua på StrømsøDrammens kommunevåpen på høy søyle ved bybrua på Strømsø
* Marcus Thrane skulpturMarcus Thrane skulptur
* Gamelt bilde av bank byggetGamelt bilde av bank bygget
* Central hotel ved Strømsø torgCentral hotel ved Strømsø torg
* Hovedinngangen ved Drammen stasjonHovedinngangen ved Drammen stasjon
* Torgeir Vraas Plass med Globusgården på høyre side.Torgeir Vraas Plass med Globusgården på høyre side.
* Strømsø torg i 1969.Strømsø torg i 1969.
* De nye bygningene ved Drammenselva på Strømsø.De nye bygningene ved Drammenselva på Strømsø.
* Drammen Latinskole, også kjent som St. Hallvard skoleDrammen Latinskole, også kjent som St. Hallvard skole

Referanser
----------

1. ↑  «Collett, Herman Christian (1807 – 1878) | Drammen Byleksikon». *byleksikon.drmk.no*. Besøkt 13. juni 2021.
2. ↑  «Strømsø Torg | Drammen Byleksikon». *byleksikon.drmk.no*. Besøkt 13. juni 2021.
3. ↑
4. ↑  «Drammen stasjon | Bane NOR». *www.banenor.no*. Besøkt 30. august 2023.
5. ↑  «Drammen stasjon | Drammen Byleksikon». *byleksikon.drmk.no*. Besøkt 30. august 2023.
6. ↑
7. ↑
8. ↑
9. ↑  «Markant Strømsøbygg». *Drammens Tidende* **(norsk)**. 12. april 2010. Besøkt 30. august 2023.
10. ↑  «Drammen Latinskole | Drammen Byleksikon». *byleksikon.drmk.no*. Besøkt 30. august 2023.
11. ↑
12. ↑  «Norges Bank | Drammen Byleksikon». *byleksikon.drmk.no*. Besøkt 30. august 2023.
13. ↑  «Scandic tredobler kapasiteten i Drammen | Scandic Hotels». *kommunikasjon.ntb.no* **(norsk)**. Besøkt 30. august 2023.
14. ↑
15. ↑  «SCANDIC AMBASSADEUR DRAMMEN | VisitDrammen». *www.visitdrammen.no*. Besøkt 30. august 2023.
16. ↑  «Central Hotell | Drammen Byleksikon». *byleksikon.drmk.no*. Besøkt 30. august 2023.
17. ↑  «DrammensBanken Skoger Sparebank | Drammen Byleksikon». *byleksikon.drmk.no*. Besøkt 30. august 2023.
18. ↑
19. ↑  «Globusgården | Drammen Byleksikon». *byleksikon.drmk.no*. Besøkt 30. august 2023.

Eksterne lenker
---------------

* Strømsø rapport. Drammen kommune kulturminneregistreringer. Besøkt 2. februar 2022.

|  |  |
| --- | --- |
| Oppslagsverk/autoritetsdata | Drammen byleksikon **·** Sentralt stedsnavnregister
 |